Ma voor kinders verkrag | Maroela Media
Ma voor kinders verkrag
'n Ma van twee jong dogters is verlede week herhaaldelik voor haar kinders verkrag nadat twee verdagtes in die vroeë oggendure by hul huis ingekom het. Haar twee vermeende verkragters is kort daarna vasgetrek en een van hulle het reeds in die hof verskyn.
Ao. Mmako Mophiring, polisiewoordvoerder, sê die vrou en haar twee dogters, onderskeidelik agt en 13 jaar oud, was Woensdag vas aan die slaap by hul huis in Chris Hani Park in die Phuthaditjhaba-omgewing in die Vrystaat.
Omstreeks 04:00 het die 30-jarige ma egter 'n geluid by die haar kombuisdeur gehoor en ondersoek ingestel.
"Sy het deur haar slaapkamervenster gekyk en twee mans met komberse gesien. Een van hulle was met 'n vuurwapen en die ander met 'n stok gewapen," sê Mophiring.
Die vrou het deur 'n venster probeer vlug, maar die aanvallers het haar teruggedruk en deur dieselfde venster by die huis ingekom.
Die twee verdagtes het die vrou glo herhaaldelik verkrag en haar met die vuurwapen gedreig, waarna hulle gevlug het.
Die vrou se kinders is nie fisiek beseer nie.
Die polisie se eenheid vir gesinsgeweld, kindersbeskerming en seksuele misdrywe, het een van die vermeende aanvallers 'n dag later in die omgewing aangekeer. Hy het Vrydag reeds in die Phuthaditjhaba-landdroshof verskyn waar hy tereg staan op aanklagte van verkragting en die rig van 'n vuurwapen.
Nog een van die vermeende aanvallers is kort daarna ook aangekeer en 'n ongelisensieerde vuurwapen is by hom gevind. Hy word ook met die verkragting verbind.
Dié man sal na verwagting binnekort vir die besit van 'n ongelisensieerde vuurwapen in die Tseki-landdroshof verskyn. Hy sal dan ook in die Phuthaditjhaba-landdroshof verskyn op aanklagte van verkragting.
Video wys dosent se moordenaar draai terug vir nóg skote
Skort brandstofheffing op – Agri SA
LEWENSLANK sonder enige parool asb
Ek weet nie meer nie…
Ek kan nie varke beledig deur hulle dit te noem nie.
SKUIM van die aarde! Doodstraf moet BAIE vinnig terug gebring word, tronkstraf help nie en dit kan die korrupte kaders duidelik sien maar doen niks omtrent al die misdaad nie
Nou gaan Cele sorg dat dit elke keer uitgestel gaan word en oor vyftig jaart word hulle eers verhoor en onskuldig bevind.